দুই পুরুষকে চুম্বন করতে দেখে নাকি স্থীর থাকতে পারেনি অরল্যান্ডোয় সমকামী নৈশক্লাবে হামলা চালানো ওমর মতিন। তাই, স্বয়ংক্রিয় অ্যাসল্ট রাইফেল নিয়ে ঢুকে পড়েছিল সমকামীদের নৈশক্লাবে। আর নিমেষে গুলিতে ঝাঁঝরা করে দিয়েছিল শতাধিক মানুষকে। যাঁর মধ্যে ৫৩ জনের মৃত্যু হয়। জখম হন ৫২ জন। এঁদের মধ্যে বহু আবার মৃত্যুর সঙ্গে পাঞ্জাও লড়ছেন। 
ওমর মতিন নাকি ‘সমকামী’-দের ঘৃণা করত। তাই সে অরল্যান্ডো রেস্তোরাঁয় হামলা চালায়। এমনটাই দাবি করেছেন মতিনের বাবা। তাঁর মতে, মতিন বারবার বলত ইসলামে ‘সমকামী’পাপ। 
কিন্তু, ৫ মুসলিম রাষ্ট্রে ‘সমকামী’আইননত সিদ্ধ। এই রাষ্ট্রগুলি হল— মালি, জর্ডন, ইন্দোনেশিয়া, তুরস্ক এবং আলবানিয়া। 
মালি যতই রক্ষণশীল দেশ হোক, তাঁদের আইনে সমকামী হওয়া অপরাধ নয়। সমকামী বা সমকামীত্ব নিয়ে সেখানকার আইনে কিছুই বলা নেই। তবে, ‘অশ্লীলতা’ ও ‘অভদ্রোচিত’আচরণের কথা সেখানকার আইনে বলা আছে।
শুনলে অবাক হতে হবে ১৯৫১ সালেই ‘সমকামী’-দের আইনত সিদ্ধ বলে স্বীকৃতি দিয়েছিল জর্ডন। 

ইন্দোনেশিয়া কোনও দিনই সমকামীদের নিষিদ্ধ করেনি। বিশ্বের তাবড় তাবড় সমকামী ক্লাবগুলি সব ইন্দোনেশিয়াতেই।
১৮৫৮ সালেই তুরস্কের শাসনযন্ত্রে বসে থাকা অটোমানরা সমকামীকে অপরাধ বলে ঘোষণা করেনি। পরে তুরস্ক স্বাধীন হলেও এই আইন বলবৎ থেকে গিয়েছে। 
১৯৯৫ সালে সমকামীদের আইনত সিদ্ধ বলে ঘোষণা করে আলবানিয়া
।